PRAVILNIK

O VRSTAMA AMBALAŽE SA DUGIM VEKOM TRAJANJA

("Sl. glasnik RS", br. 70/2009)

**Član 1**

Ovim pravilnikom propisuju se vrste ambalaže sa dugim vekom trajanja.

**Član 2**

Ambalaža sa dugim vekom trajanja jeste ambalaža za koju se može dokazati da služi permanentnoj upotrebi proizvoda, koja ima prosečan vek trajanja od pet ili više godina i koja se obično odlaže zajedno sa robom koju sadrži kada je završena upotreba upakovane robe.

Spisak vrsta ambalaže sa dugim vekom trajanja odštampan je uz ovaj pravilnik i čini njegov sastavni deo.

**Član 3**

Ovaj pravilnik stupa na snagu osmog dana od dana objavljivanja u "Službenom glasniku Republike Srbije".

**SPISAK  
VRSTA AMBALAŽE SA DUGIM VEKOM TRAJANJA**

U ambalažu sa dugim vekom trajanja spadaju:

- kutije od stonog pribora,

- CD kutije,

- kutije za foto aparate,

- kožne aktovke,

- kutije za audio kasete,

- kutije za saobraćajne trougle,

- omoti ploča,

- kutije za nakit,

- kutije za lance za sneg,

- kutije od igara,

- kutije opreme za prvu pomoć,

- omoti video kaseta,

- kutije za alat.